b'\n_START_ARTICLE_\nLaukkonlammi\n_START_SECTION_\nHistoriaa\n_START_PARAGRAPH_\nAikoinaan lampea on k\xc3\xa4ytetty pellavan liottamiseen, ja 1950-luvulla Someron Joensuussa toiminut Kuivamaito Oy k\xc3\xa4ytti sit\xc3\xa4 vedenottoon, mik\xc3\xa4 johti lammen vedenpinnan laskuun useilla metreill\xc3\xa4, rantojen sortumiseen ja pohjan mataloitumiseen. Nyky\xc3\xa4\xc3\xa4n lammen pinnan korkeutta ei saa muuttaa. Viime vuosina Kultelan kyl\xc3\xa4yhdistys on raivannut pensaikkoa lammen rannoilta.\n_START_SECTION_\nK\xc3\xa4ytt\xc3\xb6\n_START_PARAGRAPH_\nLampi on paikallisesti merkitt\xc3\xa4v\xc3\xa4 pienvesist\xc3\xb6 ja virkistysalue, ja sen rannalla on Kultelan kyl\xc3\xa4l\xc3\xa4isten yhteinen uimalaituri. Lammen ymp\xc3\xa4rist\xc3\xb6 on Someron Kultelan osayleiskaavassa kaavoitettu puistoksi.\n_START_SECTION_\nTarinoita\n_START_PARAGRAPH_\nLaukkonlammiin liittyy tarina, jonka mukaan h\xc3\xa4rk\xc3\xa4pari olisi joskus mennyt Laukkonlammiin ja tullut pois niin ik\xc3\xa4\xc3\xa4n H\xc3\xa4meen H\xc3\xa4rk\xc3\xa4tien varrella Koskella sijaitsevasta Sulkalammista.'